b'\n_START_ARTICLE_\nSuriang Cervantes\n_START_PARAGRAPH_\nAng Suriang Cervantes (Kastila: Instituto Cervantes) ay isang pandaigdigang organisasyong hindi pangkalakal na itinatag ng pamahalaan ng Espanya noong 1991. Isa ito sa mga pinakamalaking samah\xc3\xa1n sa mundo na nakatu\xc3\xb3n sa pagtutur\xc3\xb4 ng wikang Kastila at sa pagpapalawig ng kaalaman hingg\xc3\xadl sa mga kalinangan sa bans\xc3\xa1ng nasa Latinong Amerika. Sa kasalukuyan, mayroon itong mga 65 sentro sa dalawampung mga bansa. Sa Maynila, kilal\xc3\xa1 ang tanggapan nito bilang Instituto Cervantes de Manila o Suriang Cervantes sa Maynila.\n_START_SECTION_\nLayunin\n_START_PARAGRAPH_\nIlan sa mga layunin ng panimulaang ito ang pagtataguyod ng pagtuturo, pag-aaral at paggamit ng wikang Kastila bilang pangalawang wika ng mga mamamayan. Ibig rin magambag ng samahang ito sa pagpapalawig ng kalinanang Kastila at Latinong Amerika sa lahat ng panig ng daigdig, kaya nilalayon ng mga sentro, aklatan, at mga palatuntunang pangkalinangan ng organisasyon ang painamin at mas nasasapanahong kaanyuan ng kulturang Kastila.'